CELEX: 62009TN0454
Language: et
Date: 2009-11-09 00:00:00
Title: Kohtuasi T-454/09 P: Rinse van Arumi 9. novembril 2009 esitatud apellatsioonkaebus Avaliku Teenistuse Kohtu 10. septembri 2009 . aasta otsuse peale kohtuasjas F-139/07: van Arum vs. parlament

13.2.2010   
            
            
               ET
            
            
               Euroopa Liidu Teataja
            
            
               C 37/39
            
         Rinse van Arumi 9. novembril 2009 esitatud apellatsioonkaebus Avaliku Teenistuse Kohtu 10. septembri 2009. aasta otsuse peale kohtuasjas F-139/07: van Arum vs. parlament
   (Kohtuasi T-454/09 P)
   2010/C 37/55
   Kohtumenetluse keel: hollandi
   
      Pooled
   
   
      Apellatsioonkaebuse esitaja: Rinse van Arum (Winksele, Belgia) (esindaja: advokaat W. van den Muijsenbergh)
   
      Teine menetluspool: Euroopa Parlament
   
      Hageja nõuded
   
   
               —
            
            
               Tunnistada apellatsioonkaebus ning selles sisalduvad põhjendused ja väited täielikult vastuvõetavateks;
            
         
               —
            
            
               tühistada Avaliku Teenistuse Kohtu (teine koda) 10. septembri 2009. aasta otsus kohtuasjas F-139/07;
            
         
               —
            
            
               teha asjas sisuline otsus ning tühistada vastavalt apellandi hindamisaruande osas tehtud otsus;
            
         
               —
            
            
               mõista apellandi kohtukulud mõlemas kohtuastmes välja parlamendilt.
            
         
      Väited ja peamised argumendid
   
   Apellant põhjendab oma apellatsioonkaebust järgmiselt
   
               —
            
            
               Ametnike personalieeskirjade artikli 43 üldiste rakendussätete artikli 1 ja artikli 9 ning muude Euroopa Ühenduste teenistujate teenistustingimuste artikli 15 lõike 2 ja artikli 87 lõike 1 ning hindamisjuhendi rikkumine;
            
         
               —
            
            
               üldiste rakendussätete artikli 19 ja põhjendamiskohustuse rikkumine;
            
         
               —
            
            
               võistlevuse põhimõtte, poolte võrdsuse ning kaitseõiguse tagamise põhimõtte rikkumine;
            
         
               —
            
            
               hindamise ning punktide andmise seose rikkumine, kaitseõiguse tagamise ning hea halduse põhimõtte rikkumine;
            
         
               —
            
            
               Euroopa Ühenduste ametnike personalieeskirjade (edaspidi „personalieeskirjad”) artikli 90 rikkumine, sest asja lahendamisse kaasati menetlustoimikusse mittekuuluvaid dokumente, võistlevuse põhimõtte rikkumine, tõendamiskoormise ümberjaotamine apellandi kahjuks ja põhjendamiskohustuse rikkumine;
            
         
               —
            
            
               hoolsuskohustuse rikkumine, sest lõpliku otsuse langetaja võttis hooletult arvesse valesid vaatekohti ja tõendamiskoormist puudutavate õiguspõhimõtete rikkumine;
            
         
               —
            
            
               õiguse, kohtupraktika ja õiguspõhimõtete väär kohaldamine seoses personalieeskirjade artikliga 90, hoolsuskohustuse, hoolsuse ja hea haldusega ning tõendeid puudutavate õiguspõhimõtetega;
            
         
               —
            
            
               Avaliku Teenistuse Kohtu määratlused, millest ei ole võimalik aru saada, tegelike asjaolude väär kvalifitseerimine ning põhjendamiskohustuse ja hea halduse tava rikkumine;
            
         
               —
            
            
               asjaolude väär kindlakstegemine.